Hver er merking máltækisins " Að lifa eins og blóm í eggi " ? Orðatiltækið að lifa eins og blóm í eggi er notað um að ganga allt í haginn , njóta lífsins , lifa í vellystingum . Annað orðtak sem hefur sömu merkingu er að lifa eins og ungi í eggi , og á því sést ef til vill merking orðtakanna betur . Unginn er umlukinn hvítu og síðan skurn . Hann fær bæði næringu og skjól og hefur því allt til alls og vel fer um hann á allan hátt . Bæði orðtökin eru þekkt frá 19. öld . Að lifa eins og blóm ( i ) í eggi virðist eitthvað eldra og orðasambandið lifa eins og ungi í eggi er hugsanlega skýringartilraun þeirra sem ekki þekktu orðið blóm um eggjarauðuna en það orð virðist einnig tekið að láni á 19. öld . Orðasambandið að lifa eins og blóm ( i ) í eggi er fengið úr dönsku en þar er talað um at have det som blommen i et æg .